張天福

張天福係中國茶學專家，被稱為茶學泰斗。佢係《中國農業百科全書》列出嘅10位現代茶葉專家之一，重被授予「中國茶業界終身成就獎」。

張天福喺上海出世，佢係福州籍名醫世家，1932年從南京金陵大學農學院畢業，1935年創辦咗中國第一間茶葉科研所——福建省立福安農業職業學校。1941年，佢成功研製中國第一部揉茶機。1957年時被劃為「右派」，直至1980年獲平反。著有《福建白茶的調查研究》、《龍巖斜背茶調查》、《梯層茶園表土回溝條墾法》等。被譽為「台茶之父」嘅吳振鐸亦都係張天福嘅學生。

佢同第一任夫人吳端宜於1946年結婚，到1991年吳去世為止共45年婚姻，育有三仔一女。2010年百歲高齡時，張天福同57歲嘅雜技演員張曉紅結婚。

2017年6月4號，張天福喺福建省福州逝世，終年106歲。

茶學家
上海人
福州人
南京農業大學舊生
南京大學舊生
類:人瑞
天福